Ministru kabineta noteikumu projekta

**“Grozījumi Ministru kabineta 2016.gada 28.jūnija noteikumos Nr.418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem”**

## sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 28.jūnija noteikumos Nr.418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” (turpmāk – noteikumu projekts) izstrādāts pamatojoties Ministru kabineta 2016.gada 5.jūlija protokollēmuma (protokols Nr.33 35.§) 15.punktu, kur Izglītības un zinātnes ministrijai uzdots izvērtēt priekšlikumus par finansēšanas modeļa maiņu no valsts budžeta uz pašvaldību budžetiem speciālo pirmsskolas izglītības iestāžu (turpmāk – SPII) uzturēšanas izdevumiem, un, ja modelis tiek mainīts, Finanšu ministrijai uzdots sagatavot un finanšu ministrei līdz 2016.gada 1.decembrim iesniegt izskatīšanai Ministru kabinetā kā Ministru kabineta lietu atbilstošus grozījumus Ministru kabineta noteikumos par kārtību, kādā veicami pašvaldību savstarpējie norēķini par izglītības iestāžu sniegtajiem pakalpojumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 28.jūnijā tika pieņemti Ministru kabineta noteikumi Nr.418 ““Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” (turpmāk - Noteikumi Nr.418), kas nosaka kārtību, kādā pašvaldības, kuru administratīvajā teritorijā deklarētie iedzīvotāji izmanto citas pašvaldības izglītības iestāžu sniegtos pakalpojumus, noslēdz līgumus ar attiecīgajām pašvaldībām par šiem iedzīvotājiem sniegto pakalpojumu apmaksu. Šobrīd Noteikumi Nr.418 paredz, ka pašvaldībai, kuras administratīvajā teritorijā deklarētie iedzīvotāji izmanto citas pašvaldības pirmsskolas izglītības iestādes, sākumskolas, pamatskolas, vidusskolas vai vakara un neklātienes (maiņu) vispārējās izglītības iestādes sniegtos pakalpojumus, ir pienākums slēgt savstarpējo norēķinu līgumu. Aprēķinot izmaksas budžeta gadā par vienu izglītojamo, tiek ņemti vērā iepriekšējā gadā pēc naudas plūsmas uzskaitītie izdevumi, izņemot valsts budžeta finansējumu, kā arī Eiropas savienības un citas ārvalstu finanšu palīdzības finansējumu.Ministru kabineta 2016.gada 15.jūlijā (protokols Nr.36 31§) sēde tika pieņemti Ministru kabineta noteikumi Nr.477 “Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība”, kas paredz, ka uzturēšanas izdevumus pašvaldību speciālajām pirmsskolas izglītības iestādēm no 2017. gada 1. janvāra līdz 2017. gada 31. decembrim no valsts budžeta finanšu līdzekļiem sedz 30 procentu apmērā. Ņemot vērā, ka, sākot ar 2017.gada 1.janvāri, pašvaldībām būs jāsedz SPII uzturēšanas izdevumi 70% apmērā, bet turpmākajos gados pilnā apmērā, Finanšu ministrija, atbilstoši dotajam uzdevumam ir sagatavojusi grozījumus Noteikumos Nr.418 paredzot, ka pašvaldību savstarpējie norēķini sākot ar 2017.gada 1.janvāri ir veicami arī par SPII sniegtajiem pakalpojumiem. Tā kā 2016.gadā SPII uzturēšanas izdevumi tiek nodrošināti no valsts budžeta, bet 2017.gadā SPII uzturēšanas izdevumi tiks nodrošināti no valsts budžeta 30% apmērā, noteikumu projektā paredzēts, ka 2017. un 2018.gadā aprēķinot izmaksas par vienu izglītojamo SPII izdevumu tāmē iekļauj attiecīgajos gados plānotos izglītības iestādes izdevumus, līdzīgi kā Noteikumu Nr.418 11.punktā attiecībā uz jaundibinātām izglītības iestādēm.  |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz pašvaldībām un Pašvaldību finanšu izlīdzināšanas fonda padomi.  |
| 2. | Tiesiskā regulējuma ietekme uz tautsaimniecību un administratīvo slogu | Iesaistītajām institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts nosūtīts saskaņošanai Latvijas Pašvaldību savienībai 2016.gada 11.oktobrī. Par noteikumu projekta izstrādi 2016.gada 7.septembra sēdē informēta arī Pašvaldību finanšu izlīdzināšanas fonda padome.  |
| 2. | Sabiedrības līdzdalība projekta izstrādē | Sabiedrības līdzdalība tika nodrošināta, šā gada 29.septembrī publicējot FM mājaslapā uzziņu par projekta izstrādi.  |
| 3. | Sabiedrības līdzdalības rezultāti | Latvijas Pašvaldību savienība izteikusi viedokli par sagatavoto noteikumu projektu, kas ņemts vērā. Papildus iebildumi un komentāri no Latvijas Pašvaldību savienības nav saņemti un tā atbalsta noteikumu projekta tālāku virzību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, Pašvaldību finanšu izlīdzināšanas fonda padome un Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Iesaistītās institūcijas noteikumu projekta izpildi nodrošina to esošo funkciju un uzdevumus ietvaros. Funkcijas un uzdevumi netiek paplašināti.Noteikumu projekta izpilde neietekmē institūcijai pieejamos cilvēkresursus. Noteikumu projekta izpilde tiks nodrošināta esošo cilvēkresursu ietvaros. Noteikumu projekta izpildei nav nepieciešams radīt jaunas vai likvidēt esošās institūcijas, kā arī nav nepieciešams reorganizēt esošās institūcijas. |
| 3. | Cita informācija | Nav. |

*Anotācijas III, IV un V sadaļa – projekts šīs jomas neskar.*

Finanšu ministre D. Reizniece - Ozola

03.11.2016. 10:04

729

Sakniņa-Šakale, 67095684

Elina.Saknina-Sakale@fm.gov.lv